b"\n_START_ARTICLE_\nRobert Scheidt\n_START_SECTION_\nBiografia\n_START_PARAGRAPH_\nVa n\xc3\xa9ixer el 15 d'abril de 1973 a la ciutat de S\xc3\xa3o Paulo. El 2008 es cas\xc3\xa0 amb la regatista lituana i medallista ol\xc3\xadmpica Gintar\xc4\x97 Volungevi\xc4\x8di\xc5\xabt\xc4\x97.\n_START_SECTION_\nCarrera esportiva\n_START_PARAGRAPH_\nVa participar, als 23 anys, en els Jocs Ol\xc3\xadmpics d'estiu de 1996 realitzats a Atlanta (Estats Units), on aconsegu\xc3\xad guanyar la medalla d'or en la prova masculina de laser. En els Jocs Ol\xc3\xadmpics d'estiu del 2000 realitzats a Sydney (Austr\xc3\xa0lia) va guanyar la medalla de plata, si b\xc3\xa9 en els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) aconsegu\xc3\xad novament guanyar la medalla d'or. En els Jocs Ol\xc3\xadmpics d'estiu de 2008 realitzats a Pequ\xc3\xadn (Xina) aconsegu\xc3\xad guanyar una nova medalla de plata, en aquesta ocasi\xc3\xb3 en la classe Star, al costat de Bruno Prada, un metall que es transform\xc3\xa0 en medalla de bronze en els Jocs Ol\xc3\xadmpics d'estiu de 2012 realitzats a Londres (Regne Unit)._NEWLINE_Al llarg de la seva carrera ha guanyat 14 medalles mundials, destacant deu t\xc3\xadtols en la classe Laser i 1 en la classe Star. En els Jocs Panamericans ha aconseguit guanyar tres medalles d'or."